Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18845

i) egyéb, hasonlóan ideiglenes jellegű információk esetén; 5.1.1.4. A létrehozott veszélyes, korlátozott, vagy tiltott légterek aktivizálását és minden olyan, nem a kényszerhelyzetekkel kapcsolatos tevékenységet, amely ideiglenes légtérkorlátozással jár, legalább hét nappal korábban közölni kell. 5.1.1.4.1. Ajánlás.- A tevékenység későbbi törléséről, vagy a légtér üzemidejének, méretének bármilyen csökkentéséről a lehető leghamarabb tájékoztatást kell kiadni. Megjegyzés.- Valahányszor lehetséges, legalább a 24 órával korábban kiadott tájékoztatás a kívánatos, hogy az értesítési folyamat időben történő befejezését lehetővé tegye és segítse a légtérgazdálkodás tervezési munkáját. 5.1.1.5. Amikor egy léginavigációs segédeszköz, berendezés, vagy egy távközlési szolgálat működésképtelenségéről adnak ki értesítést, a NOTAM-ban meg kell adni a működésképtelenség várható időtartamát, vagy azt az időpontot, amikorra a szolgálat helyreállítását számítják. 5.1.1.6. Amikor az AIRAC (Légiforgalmi Tájékoztató Közlemények Meghatározott Kiadási Rendje) eljárásai szerint egy AIP Módosítást, vagy egy AIP Mellékletet, Kiegészítést tesznek közzé, egy NOTAM-ot 2007/70/II. szám kell összeállítani, amely megadja a tartalom rövid leírását, a hatálybalépés dátumát és a Módosítás, vagy Melléklet, Kiegészítés hivatkozási számát. E NOTAM hatálybalépési időpontjának meg kell egyeznie a Módosítás, vagy Melléklet, Kiegészítés hatálybalépési időpontjával, és 14 napos időtartammal kell érvényben maradjon a PIB-kben (Repülés Előtti Tájékoztató Bulletin-ekben). Megjegyzés.- Az AIRAC AIP Módosítások, vagy AIP Mellékletek megjelenését kihirdető NOTAM-ok ("Trigger /Indító/ NOTAM") összeállításáról szóló útmutató anyag a Légiforgalmi Tájékoztató Szolgálatok Kézikönyvében (Aeronautical Information Services Manual - Doc 8126) található. 5.2. Általános előírások 5.2.1. Az 5.2.3 és 5.2.4 pontban előírtak kivételével, valamennyi NOTAM a 6. Függelékben található NOTAM formanyomtatvány által megadott sorrendben kell, hogy tartalmazza az információkat. 5.2.2. A NOTAM-ok szövegét az ICAO NOTAM Kódok számára kijelölt jelekből/egységes rövidített frazeológiából kell összeállítani, kiegészítve az ICAO rövidítésekkel, helységnév azonosítókkal, azonosító jelekkel, jelölésekkel, hívójelekkel, frekvenciákkal, számokkal és nyílt szöveggel. 5.2.2.1. Amikor egy NOTAM-ot nemzetközi kiosztásra választanak ki, akkor az angol nyelvet kell használni a nyílt szöveges részekben. Megjegyzés.- Az ICAO NOTAM Kódokat, valamint a jeleket/egységes rövidített frazeológiát, és az ICAO rövidítéseket az ICAO PANS-ABC (Doc 8400) kiadvány tartalmazza. 5.2.3 Amikor a repülőtéri / helikopter repülőtéri burkolatokat borító hóval, jéggel, vagy állóvízzel kapcsolatos tájékoztatás SNOWTAM formában kerül közzétételre, akkor a SNOWTAM az adatokat a 2. Függelékben található SNOWTAM Formanyomtatványban bemutatott sorrendben kell tartalmazza. 5.2.4. Amikor a vulkanikus aktivitás üzemeltetést nagymértékben befolyásoló változásáról, a vulkáni kitörésekről és/vagy hamufelhőkről szóló tájékoztatás ASHTAM formában kerül közzétételre, akkor az ASHTAM az adatokat a 3. Függelékben található ASHTAM Formanyomtatványban bemutatott sorrendben kell tartalmazza. 5.2.5. A NOTAM összeállítója minden NOTAM számára meg kell, hogy határozzon egy sorfolytonos azonosítót, amely egy betűből és egy négyjegyű számból áll, amit egy törtvonal és az év jelzésére 2 további számjegy követ. A négyjegyű számoknak folytatólagosnak kell lenniük, és a naptári éven kell alapulniuk. Megjegyzés.- A NOTAM sorozatok azonosítására az ABC betűit használják, A-tól Z-ig, az S és a T betű kivételével. 5.2.6. Ha egy NOTAM-ban hibák fordulnak elő, egy új sorszámmal azonosított NOTAM-ot kell kiadni, hogy a hibás NOTAM-ot lecserélje. 5.2.7. Amikor kiadnak egy olyan NOTAM-ot, amely töröl, vagy lecserél egy korábban kiadott NOTAM-ot, akkor a korábbi NOTAM sorozatát és számát meg kell adni. Mindkét NOTAM sorozatának, helységnév azonosítójának és tárgyának azonosnak kell lennie. Egy NOTAM-mal csak egyetlen egy NOTAM-ot lehet törölni, vagy lecserélni. 5.2.8. Minden egyes NOTAM csak egyetlen tárggyal, és annak egyetlen jellemzőjével foglalkozhat. Megjegyzés.- A NOTAM-ok Kiválasztási Feltételeivel egyetértésben, a NOTAM tárgya és a tárgy jellemzőinek kombinációjára vonatkozó útmutató anyag a Légiforgalmi Tájékoztató Szolgálatok Kézikönyvében (Aeronautical Information Services Manual - Doc 8126) található. 2007/70/II. szám 5.2.9. Minden egyes NOTAM-nak a lehető legrövidebbnek kell lennie, és úgy kell összeszerkeszteni, hogy jelentése, más okmányokra való hivatkozás nélkül is világos legyen. 5.2.10. Minden egyes NOTAM-ot önálló távközlési közleményként kell továbbítani. 5.2.11. Egy NOTAM, amely állandó, vagy hosszan tartó ideiglenes információkat tartalmaz, megfelelő AIP, vagy AIP Melléklet, Kiegészítés referenciákat, hivatkozásokat kell, hogy tartalmazzon 5.2.12. A NOTAM-ok szövegében található helységnév azonosító kódoknak meg kell egyezniük azokkal, melyek a Helységnév Azonosító Kódok kiadványban (Location Indicators – DOC 7910) szerepelnek. 5.2.12.1. Semmi esetre sem szabad ezen azonosítók rövidített változatát használni. 5.2.12.2. Amennyiben egy helységnek nincs kijelölt ICAO helységnév azonosítója, akkor a helység nevét a 3.6.2 pontban előírt helyesírási követelményeknek megfelelően leírva kell a nyílt szövegbe beilleszteni. 5.2.13. Az érvényes NOTAM-okról legalább havonta egyszer egy ellenőrzőjegyzéket kell kiadni NOTAM formájában, a Légiforgalmi Állandóhelyű Szolgálaton keresztül (Aeronautical Fixed Service - AFS), a 6. Függelékben meghatározott NOTAM formátumot használva. Minden NOTAM sorozathoz egy NOTAM-ot kell kiadni. 5.2.13.1. A NOTAM ellenőrzőjegyzéknek hivatkoznia kell a legújabb AIP Módosításokra, AIP Mellékletekre, Kiegészítésekre és legalább a nemzetközi szétosztású AIC-ékre (Aeronautical Information Circulars - Légiforgalmi Tájékoztató Körlevelekre). 5.2.13.2. A NOTAM ellenőrzőjegyzéket ugyanazon címekre kell kiosztani, mint akik azt a tájékoztatás sorozatot kapták, amire az ellenőrzőjegyzék vonatkozik és ezt a tájékoztatást egyértelműen ellenőrzőjegyzéknek kell nevezni. 5.2.13.3. A lehető legkisebb késéssel havonta kinyomtatott nyílt szövegű összesítőt kell készíteni az érvényben lévő NOTAM-okról, melynek tartalmaznia kell az utolsó kiadott AIP Módosításokat, az AIC-k megjelölését, az AIP Mellékletek, Kiegészítések ellenőrző jegyzékét, majd ezt az összesítőt a lehető leggyorsabb eszközt felhasználva el kell juttatni azokhoz, akik az Integrált Légiforgalmi Tájékoztató Csomagot megkapják. 5.3. Szétosztás 5.3.1. A NOTAM-okat kérés alapján kell kiosztani. 5.3.2. A NOTAM-ot az ICAO távközlési eljárások idevonatkozó előírásainak megfelelően kell összeállítani. 5.3.2.1. Amikor csak lehetséges, a NOTAM-ok szétosztásához a Légiforgalmi Állandóhelyű Szolgálatot (AFS - Aeronautical Fixed Service) kell alkalmazni. 5.3.2.2. Ha a NOTAM-ok cseréje az 5.3.4. pont alapján nem a Légiforgalmi Állandóhelyű Szolgálat (AFS) segítségével történik, akkor a szöveget megelőzően a NOTAM kiadás dátumát és időpontját hat számjegyből álló dátum/idő csoporttal kell jelölni, és használni kell a kiadó azonosítóját. 5.3.3. A kibocsátó Államnak kell kiválasztania azokat a NOTAM-okat, melyeket nemzetközi szétosztásra szánnak. 2007/70/II. szám 5.3.3.1. Ajánlás.- Amennyiben megvalósítható, lehetőleg szelektív kiosztási listákat kell alkalmazni. Megjegyzés.- Ezek a listák a tájékoztatások felesleges szétosztásának megelőzésére szolgálnak. Az erre vonatkozó útmutató anyag a Légiforgalmi Tájékoztató Szolgálatok Kézikönyvében (Aeronautical Information Services Manual - Doc 8126) található. 5.3.4. A NOTAM-ok nemzetközi cseréje csak az érintett nemzetközi NOTAM irodák közötti kölcsönös megegyezés alapján történhet. Az ASHTAM (lásd 5.2.4.) nemzetközi cseréjébe, valamint azokban az Államokban, ahol a vulkánok aktivitásával kapcsolatos tájékoztatások szétosztására továbbra is a NOTAM közleményt használják, a NOTAM közlemények nemzetközi cseréjébe be kell vonni a Vulkáni Hamufelhők Tanácsadói Központjait (Vulcanic Ash Advisory Centres), valamint figyelembe kell vennie a nagy hatósugarú üzemeltetés követelményeit is. Megjegyzés.- A repülőterek / helikopter repülőterek közötti közvetlen SNOWTAM (lásd a 2. Függeléket) cserére egyezményeket lehet kötni. 5.3.4.1. A nemzetközi NOTAM irodák között az ilyen NOTAM cseréket, amennyire csak gyakorlatilag lehetséges, a tájékoztatást fogadó érintett Államok követelményeire kell korlátozni, legalább a nemzetközi és a belföldi járatok számára készített külön sorozatok biztosításával,. 5.3.4.2. Az 5.3.4. pontban leírt követelményeknek megfelelően, amikor csak lehetséges, az 5. Függelékkel összhangban, a Légiforgalmi Állandóhelyű Szolgálat segítségével (AFS) továbbított NOTAM közleményekhez egy előre meghatározott szétosztási rendszert kell használni.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes